text: Les trois rois vous vorrai nommer
   Dont j'ai commencié à parler.
   L'uns avoit non Melocandis ;
   PageV01P048
   Cil fu sages clers et soutis.
   Biaus et gens, nobles et courtois
   Fu, et de Barbarie ert rois.
   Et l'autres ot non Baldigans ;
   Cil refu grans clers et sachans.
   Et fu moult biaus et bien tailliés,
   Nès et courtois et afaitiés.
   Plains fu de grant chevalerie.
   De Maroc tint la seignorie.
  